Pabrik dadhung. Kala tanggal 1 wulan punika ing Pengasih, Wates, Ngayogya, ambikak pabrik damêl dadhung, punika kapetang pabrik ingkang kapisanan wontên ing tanah ngriki. Dumugining Januari 1939 wontên rancangan badhe ambikak pabrik kados makatên 50 panggenan, papanipun mêndhêt antawising Wates kalihan Cilacap. Adêging pakaryan punika angsal pambiyantu arta saking arta fonds 25 yuta.